സാൽമണെല്ലോസിസ്

സാൽമൊണെല്ല വിഭാഗത്തിൽപ്പെട്ട ബാക്ടീരിയങ്ങൾ മൂലം മനുഷ്യരെ ബാധിക്കുന്ന രോഗാവസ്ഥയാണ് സാൽമണെല്ലോസിസ് (Salmonellosis). പനി, ഛർദ്ദി, വയറിളക്കം, കഠിനമായ വയറുവേദന എന്നിവ ഇതിന്റെ ലക്ഷണങ്ങളാണ്. നിർജ്ജലീകരണത്തിനും സാധ്യതയുണ്ട്. വളരെ പ്രായമായവരിലും ചെറിയ കുട്ടികളിലും പ്രതിരോധശേഷി കുറഞ്ഞവരിലും രോഗം അപകടകരമായിത്തീരാറുണ്ട്. പ്രത്യേക ഇനം സാൽമൊണെല്ല മൂലം ടൈഫോയ്ഡ് പനിയും പാരാടൈഫോയ്ഡ് പനിയും ഉണ്ടാവാറുണ്ട്.
രോഗകാരി
രണ്ട് സ്പീഷീസിലുള്ള സാൽമൊണെല്ലരോഗമുണ്ടാക്കുന്നു (Salmonella bongori and Salmonella enterica).  അണുബാധയുള്ള മാംസം, മുട്ട, പാൽ എന്നിവ വഴിയാണ് രോഗപ്പകർച്ച. പൂച്ച, നായ, മറ്റ് ഉരഗങ്ങൾ എന്നിവ രോഗാണു വാഹകരായിത്തീരാറുണ്ട്. മലപരിശോധനയിലൂടെ രോഗനിർണ്ണയം നടത്തുന്നു.

രോഗനിയന്ത്രണം
ശുചിത്വപാലനവും ഭക്ഷണം നന്നായി വേവിച്ച് മാത്രം കഴിക്കുന്നതും വഴി രോഗപ്പകർച്ച തടയാം. ചെറിയ തരത്തിലുള്ള രോഗബാധ പ്രത്യേക ചികിത്സ കൂടാതെ തന്നെ ഭേദമാകുന്നു. എന്നാൽ, രോഗബാധ കൂടുന്ന സാഹചര്യത്തിൽ, ആന്റിബയോട്ടിക് ഔഷധങ്ങൾ ഉൾപ്പെടെ നൽകേണ്ടി വരുന്നു. അമേരിക്കയിലും‍‍ യൂറോപ്യൻ രാജ്യങ്ങളിലും ഉൾപ്പെടെ ലക്ഷക്കണക്കിന് പേർക്ക് സാൽമണെല്ലോസിസ് മൂലമുള്ള വയറിളക്കം ബാധിക്കുന്നു. മരണ നിരക്കും ഇതിൽ വളരെക്കൂടുതലാണ്.
ലക്ഷണങ്ങൾ
രോഗാണു ശരീരത്തിൽ പ്രവേശിച്ച് ഒരു ദിവസത്തിനകം തന്നെ ചെറുകുടലിൽ ബാകടീരിയ പെരുകുകയും വയറിളക്കം, പനി, ഛർദ്ദി തുടങ്ങിയ ലക്ഷണങ്ങൾ കാണുകയും ചെയ്യുന്നു. കൊഴുപ്പും പഴുപ്പും രക്തവും കലർന്ന മലം പ്രധാന ലക്ഷണമാണ്. രോഗം മൂർച്ഛിച്ച സാഹചര്യത്തിൽ രോഗിക്ക് ഐ. വി. ഫ്ലൂയിഡ് നൽകി നിർജ്ജലീകരണം തടയുന്നു. കുടലിൽ നിന്നും രക്തപര്യയന വ്യവസ്ഥയിലേക്ക് രോഗം പകരുകയാണെങ്കിൽ, ആൻറിബയോട്ടിക് ഔഷധങ്ങൾ ഉപയോഗിച്ച് രോഗനിയന്ത്രണം നടത്താത്ത പക്ഷം മരണം വരെ സംഭവിക്കാം.

കാരണങ്ങൾ
 Contaminated food, often having no unusual look or smell
 മലിനമായ ഭക്ഷണ പദാർത്ഥങ്ങലുടെ ഉപയോഗം.
 മലിനമായ അടുക്കള സാഹചര്യം - കാന്റീൻ, ഹോസ്റ്റൽ എന്നിവിടങ്ങളിലെ അടുക്കളകളിൽ നിന്നും പലപ്പോഴും രോഗപ്പകർച്ചയുണ്ടാവുന്നു.
രോഗം ബാധിച്ച ജന്തുക്കളിൽ നിന്നുമുള്ള പകർച്ച. 
മലിന ജലം അല്ലെങ്കിൽ കെട്ടിക്കിടക്കുന്ന ജലം ഉപയോഗിക്കുന്നത് വഴി പകരാം
പൗൾട്രി ഫാം വഴി പകരാം
വളർത്തുന്ന ഉരഗങ്ങളിലൂടെ പകരാം  ,
തവള പോലുള്ള ഉഭയജീവികളിലൂടെ പകരാം

അവലംബം

വർഗ്ഗം:രോഗകാരികൾ
വർഗ്ഗം:ബാക്റ്റീരിയകൾ
വർഗ്ഗം:ഉദര സംബന്ധിയായ രോഗങ്ങൾ